**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՇՊՀ ՀԻՄՆԱԴՐԱՄ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝** Բանավոր խոսքի զարգացման հիմնահարցը ձևաբանական իրողություններ ուսումնասիրելիս

**Կատարող՝ Արմինե Վանիկի Ավագյան**

**/Անուն, ազգանուն, հայրանուն/**

**Ղեկավար՝ Շողիկ Սարգսյան մ.գ.թ., դոցենտ**

**/Անուն, ազգանուն, հայրանուն/**

**Գյումրի 2022**

**ԲՈՎԱՆԴԱԿՈՒԹՅՈՒՆ**

Ներածություն 3

ԳԼՈՒԽ 1

Խոսքի  և հաղորդակցության զարգացման առանձնահատկությունները 5

1.1. Խոսքի զարգացման մեթոդական սկզբունքները 5

1.2 Լեզվազգայունակության սկզբունք 6

1.3 Խոսքի տարբեր կողմերի համակցման սկզբունք 7

1.4 Բառապաշարի զարգացում 9

ԳԼՈՒԽ 2

Խոսքյին հաղորդակցումը՝ որպես անձնավորության ձեվավորման միջոց 11

2.1 Խոսքի զարգացման հիմնական խնդիրները 11

2.2 Բանավոր խոսք 12

2․3․Խոսքային դրսեվորումների զարգացումը 16

Եզրակացություն 19

Օգտագործված գրականության ցանկ 21

**ՆԵՐԱԾՈՒԹՅՈՒՆ**

**Թեմայի արդիականությունը:** Վերջին տարիներին ուսուցիչների և լոգոպեդների պրակտիկայում բավականին մեծ թիվ են կազմում դպրոցական ծրագիրը դժվարությամբ յուրացնող, բանավոր խոսքում` կարդալու և գրելու գործընթացում կայուն և կրկնվող բնույթի սխալներ ունեցող սովորողները: Բանավոր խոսքի խանգարումներն առավելապես բնորոշ են մտավոր զարգացման խանգարումներ ունեցող սովորողներին, քանի որ վերջիններս, ունենալով գլխուղեղի օրգանական ախտահարում և դրանով պայմանավորված՝ ճանաչողական գործունեության կայուն խանգարում, որպես երկրորդային դրսևորումներ, ունեն նաև խոսքի` կարդալու և գրելու գործընթացների խանգարումներ` դիսլեքսիա և դիսգրաֆիա: Մտավոր զարգացման խանգարումներ ունեցող տարրական դասարաններում սովորողների բանավոր խոսքի շտկմանը կարող է նպաստել այդ նպատակին միտված խաղերի, վարժությունների ու առաջադրանքների օրինակելի համակարգը՝ մշակված գրավոր խոսքի խանգարումների բազմակողմանի և խորը ուսումնասիրման ու վերլուծության ճանապարհով:

Բանավոր խոսքի զարգացման հարցերը միշտ էլ հետաքրքրել են մարդկությանը: Դեռևս հին հույն փիլիսոփաները (Պլատոն, Արիստոտել), հռոմեացի մանկավարժ Մարկ Ֆաբիյեյ Քվինթիլիանոսը, Վերածննդի դարաշրջանի հայ մանկավարժ Հովհաննես Սարկավագ Իմաստասերը և ուրիշներ իրենց աշխատություններում անդրադարձել են այդ հարցերին:

Երեխաների բանավոր խոսքի զարգացումը կապված է երեխաների անհատական առանձնահատկություններից, տարբեր է նաև նրանց խոսքի զարգացման ընթացքը: Երեխաների մի մասը ուշ է խոսում, ոմանք հասկանում են շրջապատի խոսքը, բայց չեն արտահայտվում: Երեխայի խոսքը ամենից առաջ զարգանում է շրջապատի հետ հաղորդակցման ընթացքում: Ուստի կարևոր  է շրջապատող մարդկանց գրագետ, ճիշտ խոսքը, երեխայի խոսքի ձևավորման ղեկավարումն ու վերահսկումը:

Երեխայի բանավոր խոսքի զարգացման ամենաարդյունավետ ձևը բնական հաղորդակցումն է: Դրա համար պետք է երեխայի համար  ստեղծել  բնական հաղորդակցության ձևեր: Երեխայի ցանկացած գործունեության ժամանակ պետք է քաջալերել երեխայի  արտահայտվելու ցանկությունը, հնարավորություն տալ երեխային ազատ, անկաշկանդ խոսելու, քանի որ, որքան մեծ է երեխայի արտահայտվելու, խոսելու ցանկությունը, այնքան մեծ է  նրա խոսքի հղկված լինելը:

Խոսքի զարգացման գործընթացում առանձնապես շեշտադրված է երեխաների հաղորդակցման  լիիրավություննը, շրջապատի մարդկանց հետ հարաբերությունները կարգավորելու ունակությունը, հնչյունային մշակույթի զարգացումը ինչի կարիքն առանձնապես շատ ունեն ժամանակակից երեխաները:

Խոսքը` որպես հաղորդակցման միջոց, զարգացման, շրջապատող աշխարհի մասին երեխաների պատկերացումների ընդլայնման, բառապաշարի հարստացման համար պետք է ստեղծել երեխայի համար զարգացնող միջավայր, խրախուսել երեխայի հաղորդակցման փորձերը, ընդգրկել երեխային զրույցի, երկխոսության մեջ:

Ուսումնասիրվող նյութը ցույց է տալիս, որ երեխայի երկար ժամանակ մակապարտեզում գտնվելը բարենպաստ պայմաններ է ստեղծում նրա խոսքի    զարգացման ուղղությամբ տարվող աշխատանքների համար:

Խոսքը երևան է գալիս մարդու՝ այլ մարդկանց հետ հղորդակցվելու պահանջմունքից: Այդ պատճառով երեխայի ներառումը սոցիալական միջավայրի մեջ և նրա սոցիալական կապերի պլանավորված ընկալումը համարվում են նրա խոսքի զարգացման  հիմնական պայմաններից մեկը, երեխաների բանավոր խոսքի զարգացումն իրականանում  է գործունեության ընթացքում, և խոսքի զարգացման  շարժիչ ուժը համարվում է հաղորդակցման անհրաժեշտությունը:

Շատ կարևոր է , որ նախադպրոցական հաստատություններում  երեխայի բանավոր խոսքի զարգացման ուղղությամբ աշխատանքները իրականացվեն  ոչ միայն նմանակման մեթոդի  հիման վրա, այլ նաև բառի իմացության ստեղծագործական  կազմակերպման վրա:

Բանավոր խոսքի զարգացման լավագույն մեթոդ է խաղը: Հենց խաղի ժամանակ է երեխան սովորում ընդհանրացնել առարկաներն ու գործողությունները, օգտագործում բառի ընդհանրացված նշանակությունը: Խաղի մեջ ներգրավվելը երեխայի համար պայման է ստեղծում մտավոր գործունեության զարգացմանը:

**ԳԼՈՒԽ 1**

**ԽՈՍՔԻ  ԵՎ ՀԱՂՈՐԴԱԿՑՈՒԹՅԱՆ ԶԱՐԳԱՑՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ**

Նախադպրոցական մանկության շրջանում երեխայի ամենակարևոր ձեռք­բե­ումներից մեկը մայրենի լեզվին տիրապետելն է։ Լեզուն միջոց է, որի օգնությամբ մարդիկ հաղորդակցվում են միմյանց հետ, փոխանակում մտքեր և հասնում փոխադարձ ըմբռնման։

Երեխան մայրենի լեզվի բանավոր խոսքին տիրապետում է կյանքի առաջին մի քանի տարիներին։ Նախադպրոցական հաստատության խնդիրն է զարգացնել երեխայի խոսքը։ Խոսքի զարգացման ընթացքում շրջապատի հետ շփման, հա­ղոր­դակցության արդյունքում ձևավորվում են երեխայի խոսքային հաղոր­դակ­ցական ունակությունները, զարգանում է նրա բանավոր խոսքը:

Խոսքի զարգացումը հոգեկան բարձր իմացական գործընթաց է և սերտո­րեն կապված է մտածողության հետ: Խոսքն ունի զարգացման իր փուլերը, որոնք ընթանում են երեխայի տարիքային առանձնահատկություններին համապա­տասխան:

**1.1. Խոսքի զարգացման մեթոդական սկզբունքները**

Երեխայի խոսքի ձևավորման գործընթացը կառուցվում է ոչ միայն ընդհա­նուր դիդակտիկական, այլև որոշակի մեթոդական սկզբունքների հիման վրա, որոնցով ղեկավարվելիս դաստիարակն ընտրում է համապատասխան մեթոդ­ները, հնարքներն ու միջոցները: Այդ սկզբունքները ելնում են երեխայի լեզվի և խոսքի յուրացման օրինա­չա­փու­թյուններից և արտացոլում են մայրենի լեզվի ուսուցման առանձ­նա­հատ­կությունները, լրացնում դիդակտիկական սկզբունքները։

Մանագետներն առաջարկում են մայրենի լեզվի ուսուցման հետևյալ սկզբունքները.

Երեխայի զգայական, մտավոր և խոսքի զարգացման փոխկապակցվածու­թյան սկզբունքհիմնվում է խոսքի, որպես լեզվամտածողական գործունեության վրա, որի զարգացումը սերտ կապված է շրջապատող աշխարհի ընկալման հետ: Խոսքը հիմնվում է մտածողության հիմք հանդիսացող զգայական պատկերացումների վրա և զարգանում մտածողության հետ համատեղ: Հարստացնելով երեխայի գիտակցությունը շրջապատող աշխարհի հասկացություններով, մենք զարգաց­նում ենք նաև նրա խոսքը: Այստեղ պետք է հաշվի առնել նաև մտածողության առանձնահատկությունները, այսինքն՝ զարգացումը պետք է ընթանա կոնկրետ մտածողությունից դեպի վերացականը, պարզից դեպի բարդը:

Հաղորդակցական գործունեության սկզբունքը

Խոսքային գործունեությ ան ընթացքում լեզուն հաղորդակման միջոց է: Այս սկզբունքը ենթադրում է, որ երեխայի խոսքի զարգացումը՝ որպես հաղորդակց­ման միջոց ամենից արդյունավետ տեղի է ունենում գործունեության ընթացքում։ Դա նշանակում է նաև, որ երեխայի գործունեությունն այնպես պետք է կազմակերպել, որ այն նպաստի նրա խոսքային հաղորդակցման կարողությունների զարգացմանը:

**1.2 Լեզվազգայունակության սկզբունք**

Լեզվազգայունակությունը լեզվի օրինաչափությունների չգիտակցված, ենթա­գիտակացական տիրապետումն է: Խոսքի համակողմանի ընկալման գործ­ընթացում երեխայի մեջ ենթագիտակցական մակարդակում ձևավորվում են զու­գադրություններ (անալոգիաներ), որոնց շնորհիվ նա յուրացնում է նաև խոսքի օրինաչափությունները: Երեխաներն սկսում են ավելի ազատ օգտվել լեզվի ձևե­րից, տարրերից, նրանց մեջ ծնվում են բառերը, բառակապակցությունները մտա­պահելու և խոսքային հաղորդակցման տարբեր իրադրություններում օգտա­գոր­ծելու կարողություն:

Երեխայի խոսքի զարգացման հիմքում ընկած է ոչ միայն մեծերին ընդօրի­նակելը, այլ նաև լեզվական երևույթների գիտակցական ընկալումը: Երեխայի մեջ ձևավորվում է ճիշտ խոսքային վարքագծի ներքին համակարգ, որը թույլ է տալիս նրան ոչ միայն կրկնել, այլև գիտակցել խոսքային արտա­հայ­տու­թյունները: Լեզվի ուսուցման հիմքում ընկած է խոսքային ընդհանրա­ցումների և ստեղծագործական ունակությունների ձևավորումը: Միայն մեխանիկական կրկնությունները բավարար չեն լեզուն յուրացնելու համար: Լեոնտևն առանձնացնում է խոսքի գիտակցման ընկալման հետևյալ ձևերը.

ազատ խոսք,

խոսքի մասերի գիտակցում,

սեփական խոսքի գիտակցում։

**1.3 Խոսքի տարբեր կողմերի համակցման սկզբունք**

Այս սկզբունքն իրականացվում է լեզվի բոլոր մակարդակների յուրացման և դրանց սերտ փոխկապակցման միջոցով: Խոսքի տարբեր խնդիրների յուրացումը լեզվի համակարգի տիրապետման գործընթաց է: Խոսքի յուրաքանչյուր խնդրի ուղղությամբ տարվող աշխատանքն ինքնանպատակ չէ, այլ ուղղված է նաև խոսքի մյուս կողմերի ձևավորմանը:

Խոսքային գործունեության դրդապատճառների հարստացման սկզբունք

Խոսքային գործունեության ընթացքում կարևորագույն դեր է խաղում դրդա­ատճառը։ Երեխայի համար խոսելը, խոսքային գործունեությունը պետք է պատ­ճառաբանված ու անհրաժեշտ լինի։ Այդ պատճառով էլ մեծ նշանակություն ունի երեխայի խոսքային գործունեության դրդապատճառների հարստացումը։

Սա ենթադրում է, որ երեխայի խոսքը զարգանում է նրա ամենօրյա հաղոր­դակցման ընթացքում, այսինքն՝ երեխայի համար խոսելու, հաղորդակցվելու բնա­կան և իրական դրդապատճառները պետք է լինեն շփվելու, իմանալու, տպա­վո­րու­թյունները կիսելու, իր այս կամ այն կարիքը հոգալու բնական պահանջ­մունք­ներները։

Ուստի երեխայի հետ շփումը, ինչպես նաև պարապմունքները պետք է կա­ռուցվեն բնական հաղորդակ­ցման վրա, քանի որ բնական հաղորդակց­ման ըն­թաց­քում հաշվի է առնվում երեխայի ցանկությունը, հետաքրքրությունները, ինչը խոսքային գործունեության բնական դրդապատճառներ է ծնում և բարձրացնում արդյունավետությունը:

Դաստիարակի խնդիրն է ստեղծել այնպիսի իրավիճակներ, երբ երեխան հաղորդակցվելու պահանջ ունենա, և ուսուցման յուրաքանչյուր գործողություն պարունակի դրական մոտիվ:

**Ակտիվ խոսքային կիրառում ապահովող սկզբունք.** Այս սկզբունքի էությունն այն է, որ լեզուն յուրացվում է կիրառման ընթաց­քում, խոսքային պրակտիկայում: Այլ կերպ ասած՝ «Խոսել սովորում են խոսելով»։ Խոսքի ակտիվությունը երեխայի խոսքի զարգացման կարևոր պայմաններից է: Խոսքի ակտիվությունը ոչ միայն խոսելն է, սեփական մտքերն արտահայտելը, այլ նաև լսելն ու ընկալելը: Պարապմունքի ընթացքում անհրաժեշտ է կիրառել երե­խա­յի խոսքի ակտիվացման տարբեր գործոններ. հուզական դրական մթնոլորտ, հաղորդակցում, դիդակտիկ խաղային հնարների կիրառում, հանձնարարություններ և այլն:

1. Երեխայի խոսքի զարգացման նպատակն ու խնդիրները

Լեզուն նախ և առաջ հաղորդակցման միջոց է։ Հետևաբար հատկապես նա­խադպրոցական երեխայի մայրենի լեզվի ուսուցման և խոսքի զարգացման հիմ­նական նպա­տակը պետք է լինի շրջապատի հետ խոսքային հաղորդակցման ունակությունների ձևավորումն ու բանավոր խոսքի զարգացումը։

Խոսքի զարգացման հիմնական խնդիրներն են՝

ճիշտ արտահայտվելու կարողությունը,

բանավոր խոսքի հարուստ բովանդակությունը:

Երեխայի խոսքը կարող է զարգանալ մի քանի մակարդակներում.

2.Կառուցվածքային, որը ենթադրում է լեզվի համակարգի տարբեր մակար­դակների ձևավորում՝ հնչյունաբանական (հնչյունների ճիշտ արտաբերում), քերականական (քերականորեն խոսքի ճիշտ կառուցում)։

Ֆունկցիոնալ, ենթադրում է հաղորդակցական խոսքի զարգացում, կապակցված խոսքի ձևավորում, այսինքն՝ մենախոսական կարողությունների (երբ երեխան ինչ-որ բան է պատմում) և երկխոսական կարողությունների զարգացում։Ճանաչողական կամ կոգնիտիվ, երբ լեզուն և խոսքը ծառայում են իմացու­թյանն ու ճանաչողությանը, այսինքն՝ գիտելիքներ ձեռք բերելուն։

Լեզվի հիմնական միավորներն են հնչյունը, վանկը, բառը, բառակապակ­ցու­թյուն, նախադասություն, տեքստ:

Ըստ այդմ էլ, երեխայի խոսքի զարգացման խնդիրները կարող են լինել.

խոսքի հնչյունային կուլտուրայի դաստիարակում,բառապաշարի զարգացում,խոսքի քերականական կողմի, այսինքն՝ քերականական կառուցվածքի ընկալման ձևավորումը,կապակցված խոսքի զարգացում (մենախոսություն և երխոսություն)խոսքի և լեզվի տարրական երևույթների գիտակցման ձևավորումգեղարվեստական գրականության հետ ծանոթացում:

Խոսքի հնչյունային կուլտուրայի դաստիարակումը

Սա բազմակողմանի խնդիր է և կապված է հնչյունների յուրացման և արտաբերման հետ: Այն նախատեսում է

խոսքային լսողության զարգացում,ճիշտ հնչարտաբերում,խոսքի արտահայտչական միջոցների տիրապետում. (ուժգնություն, առոգանություն, հնչերանգ, տեմպ):

Նախադպրոցական տարիքը ամենաբարենպաստ ժամանակահատվածն է խոսքի հնչյունային կուլտուրայի զարգացման համար:

**1.4 Բառապաշարի զարգացում**

Քանի որ բառը խոսքի զարգացման կարևոր միավոր է, ապա բառապաշարի տիրապետումը երեխայի խոսքի զարգացման հիմքն է: Բառապաշարում արտա­ցոլվում է խոսքի բովանդակությունը: Բառերը ցույց են տալիս առարկաներ, երևույթներ, նրանց միջև գոյություն ունեցող կապեր, գործողություններ, առար­կա­ների որակներ, հատկանիշներ: Յուրացնելով բառերը՝ երեխան, իրակա­նացնում է շրջապատի հետ հաղորդակցման խնդիրներ: Մանկան բառապաշարի զարգաց­ման մեջ կարևոր են բառի նշանակության յուրացումը, նրա տեղին օգտագործումը տարբեր իրադրություններում և հաղորդակցման մեջ:

Քերականական կառուցվածքի ձևավորումը

Առանց քերականության հնարավոր չէ խոսքային ճիշտ հաղորդակցում: Սա երեխայի համար բարդ է ընկալելը, ուստի նա լեզվի քերականական կողմը յու­րաց­նում է գործնա­կանում՝ մեծահասակի խոսքի ընդօրինակման և լեզվական ընդհանրա­ցում­ների շնորհիվ:

Այն ներառում է մենախոսության և երկխոսության կարողությունների զար­գացում: Կապակցված խոսքը սկսում է ձևավորվել այն ժամանակ, երբ երեխան հաղորդակցվելու կարիք է ունենում։ Ուստի կապակցված խոսքի ձևավորումը սկսում է երկխոսության կարողությունների զար­գացումից։ Երկխոսու­թյունը նախադպրոցականի շփման հիմնական ձևն է: Կարևոր է երեխային սովո­րեցնել լսել և հասկանալ դիմացինի խոսքը, միտքըձևակերպել իր միտքը, երկխոսությունը առաջ տանել,հարցեր տալ և պատասխանել՝ օգտվելով լեզվական տարբեր միջոցներից:

Մենախոսության զարգացումը նախատեսում է տեքստը հասկանալու, վերապաատմելու և այն ինքնուրույն կառուցելու կարողություն:

Խոսքի և լեզվի տարրական երևույթների գիտակցման ձևավորում

Այն երեխայի նախապատրաստում է լեզվի յուրացման գրաճանաչության փուլին։ Դաստիարակը զարգացնում է բանավոր խոսքը, աշխատանք տանում բառերի հնչյունական վերլուծության ուղղությամբ, գիտակցաբար վերլուծում է բառը, վանկը, նախադասությունը:

Խոսքի զարգացման խնդիրների մեջ իր ա­ռանձ­նահատուկ տեղն ունի նաև գեղարվեստական խոսքի հետ երեխայի ծանոթացումը: Այն մեծ նշանակություն երեխայի անձի ձևավորման համար որպես երեխայի խոսքի հարստացման սկզբնաղբյուր: Գեղարվեստական գրականությունը հարստացնում է բառապաշարը, զարգացնում պատկերային խոսքը, գեղագիտական ճաշակը և նպաստում բարոյական հասկացությունների ձևավորումը:

**ԳԼՈՒԽ 2**

**ԽՈՍՔՅԻՆ ՀԱՂՈՐԴԱԿՑՈՒՄԸ՝ ՈՐՊԵՍ ԱՆՁՆԱՎՈՐՈՒԹՅԱՆ ՁԵՎԱՎՈՐՄԱՆ ՄԻՋՈՑ**

**2.1 Խոսքի** **զարգացման** **հիմնական** **խնդիրները**

Խոսքի զարգացման հիմնական խնդիրներն են`

* խոսքի հնչյունային կուլտուրայի դաստիարակումը,
* բառապաշարի ձևավորումը,
* խոսքի քերականական կառուցվածքի յուրացումը,
* կապակցված խոսքի զարգացումը,
* ծանոթացումը գեղարվեստական գրականությանը:

Երեխայի համար լավ կապակցված խոսքը հաջող գրագիտության և զարգացման բանալին է: Գեղարվեստական ընթերցանության վերաբերյալ զրույցները անհրաժեշտություն են նախադպրոցականների առօրյայում։ Դրանք երեխային օգնում են տրամաբանելու, գեղագիտորեն ընկալելու գրական ստեղծագործության իմաստը։ Նախադպրոցական տարիքի երեխաների կապակցված խոսքի մշակումը հիմնականում տեղի է ունենում երկխոսության և մենախոսության ուսուցման շնորհիվ։

Երկխոսության  ձևավորման  կարևոր  նախապայման է դաստիարակի և երեխայի շփումը։ Նախադպրացական տարիքում կապակցված խոսքի զարգացումը տեղի է ունենում աստիճանաբար, մտածողության զարգացմանը համընթաց։

Ավագ նախադպրոցական տարիքում կարևորվում է հատկապես կապակցված խոսքի զարգացումը։

Երկխոսության մշակումը երեխայի հաղորդակցման անհրաժեշտ ունակությունների զարգացման նպատակ է հետապնդում։ Երկխոսության մեջ մտնելը պահանջում է այնպիսի բարդ կարողություններ ինչպիսիք են՝ լսել և ճիշտ հասկանալ զրուցակցի արտահայտած մտքերը, սեփական դատողություններն արտահայտել հստակ և շարահյուսորեն ճիշտ, պահպանել որոշակի հուզական տոն, լսել սեփական խոսքը։

Ի տարբերություն լեզվի, որը խոսողական ունակությունների ընդհանրական համակարգ է, **խոսքը**այդ համակարգի կոնկրետ, անհատական իրացումն է, [լեզվի](https://hy.wikipedia.org/wiki/%D4%BC%D5%A5%D5%A6%D5%B8%D6%82) կենդանի շունչը, որ դրսևորվում է խոսքային գործունեության միջոցով, խոսքային ակտերով։ Խոսքը կառուցվում է լեզվական համակարգի թելադրանքով. լեզուն և խոսքը սերտ կապակցված են։ Խոսքը բնորոշ է նրանով, որ այն նյութական կողմ ունի, ընկալելի է զգայարաններով (լսողությամբ, տեսողությամբ, շոշափելիքով), իրականության հետ համապատասխանության տեսանկյունից կարող է լինել ճիշտ կամ սխալ։ Այն անկրկնելի է, իրացվում է կապված  **հաղորդման  որոշակի նպատակների** հետ, հարմարեցվում է իրադրության հետ, արտադրողականությամբ սահմանափակ չէ, իրացվում է որոշակի անհատի կողմից, պայմանավորված է անհատի ստեղծագործական ակտիվությամբ և նպատակադրումներով։ **Հաղորդակցությունը** տեղեկությունների փոխանցման գործընթացն է, որը կատարվում է իմաստավոր շարժումներով (ժեստեր), դեմքի արտահայտություններով, խոսքով, մամուլի կամ էլեկտրոնային փոստի հաղորդագրություններով, հեռախոսով, հեռուստատեսությամբ և այլ եղանակներով։

**2.2 Բանավոր խոսք**

Բանավոր խոսքը պատմականորեն նախորդում է գրավորին, ունի խոսակցական-արտասանական իրացում։ Պայմանավորված է խոսքային իրադրությամբ, հաղորդակցվողների փոխհարաբերությամբ։ Կարևոր են նաև ուղեկցող միջոցները (միմիկա, շարժուձև և այլն)։ Հիմնականում բարձրաձայն խոսողություն է, կարող է ձայնագրվել, վերարտադրվել, հաղորդվել տեխնիկական միջոցներով ([ռադիո](https://hy.wikipedia.org/wiki/%D5%8C%D5%A1%D5%A4%D5%AB%D5%B8), [հեռուստատեսություն](https://hy.wikipedia.org/wiki/%D5%80%D5%A5%D5%BC%D5%B8%D6%82%D5%BD%D5%BF%D5%A1%D5%BF%D5%A5%D5%BD%D5%B8%D6%82%D5%A9%D5%B5%D5%B8%D6%82%D5%B6), [հեռախոս](https://hy.wikipedia.org/wiki/%D5%80%D5%A5%D5%BC%D5%A1%D5%AD%D5%B8%D5%BD)):

**Երեխայի** **խոսքի** **զարգացումը** **ստեղծագործական** **երևակայության** **միջոցով**

Երեխաների զարգացման ոլորտում կարևոր է առանձնացնել նրա խոսքը և ստեղծագործական երևակայությունը, որի շնորհիվ նա կարող է ինքն իր խոսքով ստեղծագործել, երևակայել, նկարագրել այս կամ այն գործողությունը: Բանավոր խոսքի զարգացումը օգնում է երեխաներին արտահայտելու և մեկնաբանելու իրենց մտքերը, զգացմունքերը,  ինչպես նաև արձագանքելու  ուրիշների գաղափարներին և գործողություններին: Բանավոր խոսքին տիրապետում են խոսելու միջոցով: Բանավոր խոսքի, հաղորդակցման լավագույն միջոցը **զրույցն է:** Զրույցի թեմա  կարող է դառնալ երեխայի անձը: Երեխաների ստեղծագործական մտածողությունը կարելի է խթանել՝ ապահովելով այնպիսի ուսումնական միջավայր, որտեղ նրանք կարող են փորձել, սխալվել, շտկել:

**Սեփական անձի գիտակցումը և սեփական անձի դրական ընկալումը** ձևավորվում է ուրիշների հետ շփումի  դրական փորձառության արդյունքում:

Երեխայի հոգեկան բոլոր գործընթացները (հիշողություն, ուշադրություն, մտածողությունը) ձևավորվում են խոսքի միջոցով: Խոսքը հոգեկան բարդ գործընթաց է, որի զարգացումը կախված է մի շարք պայմաններից:

Երեխայի խոսքին զարգացման հարցում կարևոր է շրջապատի, միջավայրի ներգործությունը։ Երեխան սովորում է խոսել՝ ընդօրինակել մեծահասակներին, որոնք պետք է նպաստեն երեխայի ճիշտ, հստակ խոսքի ձևավորմանը:  Երեխան վաղ տարիքից լսելով մաքուր, գեղեցիկ, ճիշտ խոսք՝ արդյունքում ձեւավորում է սեփական ճիշտ խոսքը:

Հոգեբան-մանկավարժներն առանձնացնում են երեխայի խոսքի զարգացման հե­տեւյալ փուլերը՝

* նախապատրաստական շրջան,
* խոսքի ստեղծման փուլ,
* խոսքային հաղորդակցման զարգացման շրջան:

Համառոտ անդրադառնալով առաջին երկու փուլերին՝ փորձենք մանրամասն ներկայացնել նախադպրոցականի խոս­քային հաղորդակցման զարգացման շրջանը և առաջ քաշել այդ հիմնահարցի ժամանակակից հոգեբանամանկավարժական մոտեցումները՝ անձնավորության ձևավորման հարցում:

**Նախապատրաստական կամ մինչխոսքային փուլն** ընդ­գրկում է կյանքի առաջին տարին, որը թեև մարդկային կյանքի տևողության համե­մատությամբ մեծ չէ, բայց անչափ կարևոր նշանակություն ունի երեխայի խոսքային գործառույթի զարգացման համար: Կյանքի 1-ին տարվա ընթացքում երեխան տիրապետում է մեծահասակի հետ հաղորդակցման երկու ձեւերի՝ իրադրային-անձնական և իրադրային-գործնական: Արդեն 2 ամսականում նա իր մտերիմ հարազատների հետ ձևավորում է իրադրային-անձնական հաղորդակցում: Այն բնորոշվում է հետևյալ կերպ, երեխայի հաղորդակցվելու պահանջի էությունը պայմանավորվում է մեծահասակների բարյացակամ վերաբերմունքով, իսկ հաղոր­դակցման առաջատար դրդապատճառն անձնայինն է:

Շրջապատոդ մարդկանց հետ հաղորդակցման հիմնական միջոց է համարվում արտահայտչամիջոցների դրսևորումը: Իրադրային-գործնական հաղորդակցումն իրականացվում է վեց ամսականից, երբ երեխան տիրապետում է բռնելու գործողությանը: Իրադրային-գործնական հաղորդա­կցումը բնորոշվում է հետևյալ առանձնահատկություններով

ա. հաղորդակցումն իրականացվում է աոարկայական այնպիսի գործողու­թյուններով, որոնք երեխայի գործունեության նոր ձևի դրսևորումներ են և ունեն առաջատար դերակատարում:

բ. հաղորդակցման պահանջմունքի բովանդակությունը հարստանում է նոր բաղադրամասով֊ շրջապատող մեծահասակների հետ համատեղ գործելու ձգտմամբ, երբ պահպանվում է նաև մեծահասակների բարյացակամ վերաբերմունքը:

գ. հաղորդակցման դրդապատճառներից կարևորվում է գործնականը, քանի որ երեխաներն իրենք են փնտրում շփումներ մեծերի հետ:

դ. երեխաների համար կերպարվեստային գործունեությունը շրջապատող մարդկանց հետ հաղորդակցման հիմնական միջոցներից է:

Կյանքի առաջին տարվա վերջում երեխան մեծահա­սակի հետ մտնում է ավելի բարդ փոխներգործության մեջ, որի արդյունքում դրսևորվում է շփման նոր միջոցների պահանջ: Այն ապահովում է մեծերի հետ լիարժեք փոխըմբռնում: Երեխան կարող է երկար ժամանակ խաղալ որևէ խա­ղալիքով, օրինակ, խորանարդիկով և չիմանալ, թե այն ինչպես է կոչվում, քանի որ դրա անհրաժեշտությունը չկա: Այդ մղումը երեխայի մեջ արթնացնում է մեծահասակը՝ միջամտելով խաղին և իր խոսքում նշելով, որ դա խորհանարդիկ է: Որպեսզի երեխան իր նախա­ձեռնությամբ սկսի խոսել, նրա մեջ պետք է մեծահասակի հետ շփվելու պահանջ առաջանա, որը հնարավորություն է ստեղծում անվանել տվյալ առարկան, արտասանել անհրաժեշտ բառը:

Հաջորդ փուլը, ինչպես նշել ենք, **խոսքի ստեղծման շրջանն է:** Այն ծառայում է որպես անցումային աստիճան՝ մինչխոսքային եւ խոսքային շրջանների միջեւ, և տևում է մեկ տարեկանից մինչև երկու տարեկանը: Ինչո՞վ է բնորոշ այդ շրջանը: Նախ՝ երեխան հասկանում է շրջապատող մարդկանց խոսքը և սկսում թոթովել: Նա արդեն թեթևակիորեն ըմբռնում է, որ հնչյունների  համակցումը կարող է որոշակի առարկա նշանակել: Հասկանում է, որ այդ կերպ կարելի է հասնել ինչ-որ բանի, օրինակ՝ ամ-ամ-ուտել, մա՜մա – կանչել մայրիկին և այլն:

Այժմ անցնենք **խոսքային հաղորդակցման զարգացման փուլի** հանգամա­նալից քննարկմանը: Այս շրջանի հիմնական ձեռքբերումներն են՝ հաղորդակց­ման բովանդակության փոփոխությունը և դրան համապատասխան՝ խոսքի գործառույթի զարգացումը՝ որպես հաղորդակցման միջոց և խոսքային միջոց­ների տիրապետում: Երեխայի ճանաչողական հետաքրքրությունների բավարա­րումը հանգեցնում է շրջապատող միջավայրին նրա լիարժեք ծանոթացմանը, որն ուղղված է սոցիալական աշխարհի առարկաներն ու երևույթները մարդու կողմից ուշադրության արժանացնելու պահանջին:

Երկու տարեկան Հեղինեն, որը մանկապարտեզ է հաճախում, օրվա ընթացքում թուղթ ու մատիտով քանիցս մոտենում է մայրիկին և խնդրում նկարել ծաղիկ, տուն, ձուկ, աղջիկ, տիկնիկ։ Այդ ընթացքում վերակառուցվում է նաև երեխաների հա­ղորդակցման ձևը: Այն դառնում է *արտաիրադրային—անձնական:* Արդ դեպքում անձնական հաղորդակցումն ընթանում է առաջատար գործունեության՝ խաղի միջոցով: Երեխաների շփման պահանջմունքի բովանդակությունը համարվում է մեծահասակի հետ  փոխըմբռնման պահանջ: Երեխայի գնա­հատումների համընկնումը մեծերի կարծիքներին նրա համար ծառայում է որպես բարոյական որակների (արժանապատվության, ինքնուրույնության) չափանիշ: Խաղի ընթացքում խոսքային հաղորդակցումը հնարավորություն է ստեղծում վերացնել երեխաների ցրվածությունը  և վախի զգա­ցումը, որոնք կարող են խաղի մեջ չընդգրկվելու պատճաո դաոնալ: Հասակակիցների և մեծահասակների հետ խոսքային հաղորդակցումն անհրաժեշտ է իրականացնել ջերմության, քնքշության, ուշադրության, փոխօգնության և համակրանքի մթնոլորտում:

**2․3․Խոսքային դրսեվորումների զարգացումը**

Գեղեցիկ և ճիշտ խոսքը միշտ էլ զարդարում է մարդուն: Պարզ և հստակ արտահայտված խոսքը վկայում է տվյալ անձի մտավոր զարգացածության մասին: Ցավոք, այսօր մեր իրականության մեջ հաճախ ենք լսում աղճատված, ոչ ճիշտ կապակցված, անտրամաբանորեն շարադրված խոսք: Խոսքը զարգանում և կատարելագործվում է տարիքային բոլոր փուլերում՝ սկսած վաղ նախադպրոցական տարիքից: Ուստի, այսօր գոյություն ունեցող «խոսքային աղճատումների» պատճառը պետք է փնտրել մանկության շրջանում: Անհրաժեշտ է բացահայտել, թե ինչպես է իրականացվել երեխայի կողմից խոսքի յուրացման ու կազմակերպման գործընթացը: Այստե­ղից էլ առաջանում է այն ճիշտ կազմակերպելու խնդիրը:

Դեռեւս վաղ մանկության տարիներին դրվում է բանավոր խոսքի զարգացման հիմքը բոլոր՝ հնչարտասանության, բառապաշարի հարստացման, կապակցված խոսքի զարգացման և քերականական կողմի յուրացման առումներով: Լեզվին տիրապետելուց առաջ երեխան անցնում է մինչխոսքային փուլ, որն իր հերթին բաժանվում է նախաթոթովանքի և թոթովանքի շրջանների:

Կյանքի 1-ին և 2-րդ ամիսներին երեխան միայն լաց լինելով է դրսևորում իր վիճակը: Սկսած 2-րդ եւ 3-րդ ամիսներից՝ նա սկսում է արտաբերել ձայներ, որոնք կազմված են 1-2 ձայնավոր և նույնքան էլ անորոշ հնչյուններից: 4 ամսականից՝ երեխայի արտաբերած հնչյունները դառնում են հաստատուն: Դրանով էլ սկսվում է թոթովանքի շրջանը: Երեխան սկսում է վանկեր արտաբերել և հակադրել դրանցում եղած ձայնավոր և բաղաձայն հնչյունները: Մինչ մայրենի լեզվով առաջին բառերն արտասանելը երեխան անցնում է խոսքի զարգացման պասիվ փուլ: Այս շրջանում երեխան դեռևս խոսել չի կարողանում, բայց հասկանում է իրեն ուղղված բառերն ու պարզ նախադասությունները։ Կյանքի առաջին տարում տեղի ունեցող ոչ խոսքային հաղորդակցումը խոսքի հետագա յուրացման ու զարգացման հիմք է: Այդ ընթացքում երեխան իրականացնում է հուզական հաղորդակցման երկու տեսակ.

1. Իրադրական-անձնային հաղորդակցում մոտ հարազատների հետ՝ սկսած երկու ամսականից։

2. Իրադրական-գործնական հաղորդակցում՝ սկսած վեց ամսականից:

7-8 ամսական թոթովախոս երեխան կրկնում է մեկ ձայնավորից և մեկ բաղաձայնից կազմված զուգորդությունների շարք. կազմվում են առաջին բառերը: Այս շրջանում է, որ երեխան հնչյուններն անջատ-անջատ արտասանելու կամ թոթովելու փուլից անցնում է միտք կամ իմաստ արտահայտող բառերի արտաբերմանը և ձեռք բերում խոսելու կարողություն։

Աստիճանաբար երեխան իրականացնում է առարկայական գործունեություն, և նրա խոսքը ձեռք է բերում առարկայական նշանակություն: Նա մեկ բառով անվանում է արտաքնապես իրարից տարբեր, բայց որևէ էական առանձնահատկությամբ կամ գործողության եղանակով նման առարկաները: Հետևապես՝ խոսքը ձեռք է բերում ընդհանրացնող բնույթ: Այս տարիքում խոսքի զարգացումն ընթանում է երկու ուղղությամբ․  
 Կատարելագործվում է մեծահասակի խոսքի ընկալումը:

Ձեւավորվում է երեխայի սեփական, ակտիվ խոսքը:

Կատարելագործվում են խոսքի բոլոր կողմերը: Երեխայի բառապաշարը հարստանում է խոսքի տարբեր մասերով, և նա դրանք նախադասության մեջ սկսում է ճիշտ օգտագործել: Արդյունքում երեխան տիրապետում է համատեքստային խոսքին, ուր բավական շատ է նկարագրվում իրավիճակը:

Կրտսեր և միջին տարիքային փուլում փոխվում են հաղորդակցման բովանդակությունը, խնդիրներն ու պայմանները: Հաղորդակցման իրադրական-գործնական ձևին հաջորդում է ոչ իրադրային-ճանաչողական ձեւը: Սա հատուկ է կրտսեր և միջին նախադպրոցական տարիքի երեխաներին, երբ նրանք փորձում են համագործակցել մեծահասակների հետ, մասնակցություն ունենալ դեպքերի, երևույթների քննարկմանը:

Ավագ նախադպրոցական տարիքում զարգանում է հաղորդակցման ո չ իրադրական-անձնային ձևը, որն ուղղված է երեխայի կողմից սոցիալական աշխարհի, մարդկանց և նրանց փոխհարաբերությունների ճանաչմանը: Հաղորդակցման ձևերն իրականանում են գործունեության  առաջատար ձևի՝ խաղի առաջացման ժամանակ:

Գործունեության նոր ձևի ի հայտ գալը և հասակակիցների ու մեծահասակների հետ նոր հարաբերությունների ստեղծումը հանգեցնում են խոսքի գործառույթների ու ձևերի հետագա տարբերակմանը: Մյուս կողմից էլ խոսքը նպաստում է գործունեության տեսակների, հաղորդակցման ձևերի հետագա զարգացմանը: Եթե մանկան ծնված օրվանից խոսքը կատարում է իր գլխավոր՝ հաղորդակցական գործառույթը, ապա երկու տարեկանից սկզբնավորվում է ճանաչողական ունակությունների ձևավորումը, երբ երեխան սկսում է ճանաչել շրջապատող առարկաները, հայտնաբերել դրանց միջև առկա կապերը: Արդեն նախադպրոցական տարիքում խոսքը հանդես է գալիս որպես վարքի կարգավորման միջոց։

Եվ իմացական գործընթացների, և անձի զարգացման իմաստով մանկությունն իր նշանակալի դերն ունի: Մարդկային գրեթե բոլոր հիմնական հատկությունները, անձնային որակները ձևավորվում են կյանքի այդ  տարիներին, բացառությամբ այն հատկանիշների, որոնք ձեռք ենք բերում կենսափորձի կուտակմանը զուգահեռ և չեն կարող դրսևորվել, քանի դեռ մարդը  չի հասել որոշակի տարիքի: Յուրաքանչյուր տարիք իր  էական ներդրումն ունի անձի զարգացման գործում:

Խոսքը երեխայի զարգացման գործում ունի կարևոր նշանակություն: Խոսքի զարգացումը օգնում է երեխաներին արտահայտելու և մեկնաբանելու իրենց մտքերը, զգացմունքերը, գաղափարները, ինչպես նաև արձագանքելու  ուրիշների գաղափարներին և գործողություններին:

Բանավոր խոսքին տիրապետում են խոսելու միջոցով: Բանավոր խոսքի, հաղորդակցման լավագույն միջոցը զրույցն է: Խոսքը զարգանում է մի քանի խնդիրների լուծումներով՝

* խոսքի հնչյունային կուլտուրայի դաստիարակում,
* բառապաշարի ձևավորում,
* խոսքի քերականական կառուցվածքի յուրացում,
* կապակցված խոսքի զարգացումը,
* ծանոթացում գեղարվեստական գրականությանը:

**ԵԶՐԱԿԱՑՈՒԹՅՈՒՆ**

Այս ուսումնասիրության արդյունքում եզրակացրինք, որ խոսքը լինելով հաղորդակցական գործոն միշտ եղել և մնում է մասնագետների ուշադրության կենտրոնում։ Քանի որ բոլոր ժամանակներում ուսումնասիրողների գերագույն խնդիրն է եղել մարդը, իսկ խոսքը մարդու հետ անմիջական կապվածության մեջ է։ Անդրադարձանք խոսքի զարգացմանը խթանող գործոններին, միջոցներին։ Երեխաների հետ գործնական պարապմունքների արդյունքում կարողացանք հասկանալ խոսքի զարգացմանը խոչընդոտող երևույթները և գործնական կիրառման ժամանակ դրանց չեզոքացման պահանջները։ Իրավիճակները հնարավորություն տվեցին ավելի մոտ գտնվել երեխաներին, կենդանի շփման արդյունքում այդ խնդիրները ավելի ակնհայտ դարձան և լուծումներն էլ` հնարավոր։ Երեխաների հետ աշխատելը բավականին բարդ և պատասխանատու է, հետևաբար պետք է հոգեբանական լուծումներ գտնել արդիական պահանջները ճիշտ ներկայացնելու համար։

Ուսումնասիրության  արդյունքում հանգեցինք հետևյալին`

* Երեխայի զարգացման գրավականներն են նրա խոսքի զարգացումը, լեզվական  հաղորդակցումը, շփումն ու փոխազդե­ցությունը անմիջական միջավայրի`շրջապատի հետ, հասակակիցների և մեծահասակների հետ համատեղ գործունեությունը և այլն:
* Երեխաների բանավոր խոսքի զարգացման համար մանկապարտեզներում պետք է ստեղծվի այնպիսի իրավիճակ, որ զարգացնի երեխայի խոսքը: Երեխայի խոսքը պետք է կառուցված լինի ճիշտ և  գրագետ, ուստի կարևոր է շրջապատող մարդկանց գրագետ, ճիշտ խոսքը:
* Ընտանիքը հասարակության այն հիմնական կառույցն է, ուր ձևավորվում և զարգանում Է երեխան: Երեխայի դաստիարակության հիմքերը սերմանվում ու ձևավորվում են ընտանիքում:
* Նախադպրոցական հաստատությունում պարապմուքների ընթացքում երեխայի հետ զրուցելը և երկխոսության մեջ մտնելը դառնում են նպատակաուղղված ուսումնական գործընթացներ:
* Նախքան երեխաների հետ զրույցի և երկխոսության մեջ մտնելը դաստիարակը պետք է երեխաների մեջ ձևավորի լսելու կարողություն, քանի որ սա զարգացվածության չափանիշ է. հնարավոր է երեխան ունենա շատ լավ խոսք, սակայն լսելու կարողությունը բացակայի նրա մոտ:
* Նախադպրոցականի բանավոր խոսքի զարգացման հնարավորությունները ենթադրում են  երեխայի մանկապարտեզային կյանքում ստեղծել հաղորդակցության որոշակի իրավիճակներ: Այդ իրավիճակներում հարստանում է  բառապաշարը, մտքի արտահայտման եղանակներ են կուտակվում, պայմաններ են ստեղծվում խոսքի ըմբռնումը կատարելագործելու համար:
* Զրույցը պետք է լինի օգտակար և հասանելի: Այն կարելի է համեմել հանելուկներով և բանաստեղծություններով: Խմբային զրույցները նույնպես մեծ նշանակություն ունեն և կարող են ակտիվորեն զարգացնել երեխայի բանավոր խոսքը:
* Երեխաների`տարբեր թեմաների շուրջ հորինած պատմությունները  զարգացնում են նրանց ստեղծագործական երևակայությունը:

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Յու. Կ. Բաբանսկի, Մանկավաչժություն, հ. 1, Երևան, 1987։
2. Հատուկ Կրթություն Մեթոդական Տեղեկատու
3. Նախաշավիղ
4. [Ժան Պիաժե](https://hy.wikipedia.org/wiki/%D4%BA%D5%A1%D5%B6_%D5%8A%D5%AB%D5%A1%D5%AA%D5%A5), Երեխայի խոսք և մտածողություն, Մ.,1994։
5. Ջ․Ֆլեյվելլ, Ժան Պիաժեի գենետիկական հոգեբանություն,Մ., 1967:
6. Ժան Պիաժե, «Երեխայի խոսքը և մտածողությունը» և «Երեխայի դատողությունը և տրամաբանությունը» գրքերի վերաբերյալ Լ. Ս. Վիգոտսկու քննադատական ​​դիտողությունների մեկնաբանությունները // Ընդհանուր հոգեբանության քրիստոմատիա. Մտածողության հոգեբանություն / Խմբ.՝ Յու. Բ. Գիպպենրեյտեր, Պ.Պ Պետուխովա, Մ., 1981:
7. Ս. Ն. Ցեյտլին, Լեզուն և երեխան, Երեխայի խոսքի լեզվաբանություն, Մ., [2000](https://hy.wikipedia.org/wiki/2000), 240 էջ: